Gunvor Schnitler ble valgt inn i Trondheim bystyre ved «kvinnekuppet» under kommunevalget i 1971, da nesten hele Høyres bystyregruppe ble skiftet ut etter organisert kumulasjon. Schnitler ble leder for Høyres representanter i skolestyret. Ved det neste kommunevalget ble Schnitler forhåndskumulert, og etter valget ble hun medlem av formannskapet. Hun var også viseformann i Trondheim Høyre.